

**Ελληνογαλλική Πανεπιστημιακή και Επιστημονική Συνεργασία**

# Τεύχος Μαρτίου 2019

# 1. – Πρόγραμμα υποτροφιών αριστείας της Γαλλικής κυβέρνησης για μεταπτυχιακές σπουδές στη Γαλλία

#### Προκήρυξη για υποβολή υποψηφιοτήτων 2019

Στο πλαίσιο του Ταμείου κινητικότητας της ελληνικής νεολαίας, η Υπηρεσία Συνεργασίας και Μορφωτικής Δράσης της Πρεσβείας της Γαλλίας/Γαλλικό Ινστιτούτο Ελλάδος, με την υποστήριξη του Υπουργείου Ανώτατης Εκπαίδευσης, Έρευνας και Καινοτομίας της Γαλλίας και της εταιρείας Air France, θέτει σε λειτουργία ένα πρόγραμμα υποτροφιών Αριστείας που απευθύνεται σε Έλληνες πτυχιούχους ελληνικών πανεπιστημίων.

Χορηγούνται τρία είδη Υποτροφιών της Γαλλικής Κυβέρνησης (BGF), διάρκειας **10 μηνών**:

* **BGF** με μηνιαία τροφεία, εφάπαξ επίδομα σπουδών και πολλά άλλα προνόμια, για ένα **Master 2 ή Master 1** (στην περίπτωση διετούς μεταπτυχιακού προγράμματος χωρίς δυνατότητα εισαγωγής στο M2 και κατόπιν αποδείξεως του προαναφερθέντος), **ανεξαρτήτως επιστημονικού πεδίου**
* **BCS** ([υποτροφίες με κάλυψη της κοινωνικής ασφάλισης)](http://ifa.gr/el/etudes-en-fr-gen/bourses-de-mobilite-el/bourses-de-master-2-el/bcs-el) σε συνεργασία με Ανώτατες Σχολές Οικονομικών και Πολυτεχνεία για συγκεκριμένα προγράμματα μεταπτυχιακών σπουδών, με μείωση των διδάκτρων:
* **HEC**
* **EDHEC Business School**
* **IÉSEG School of management**
* **Montpellier Business School**
* **EURECOM Σχολή μηχανικών συστημάτων επικοινωνίας**
* **École des Ponts ParisTech**
* 2 υποτροφίες ύψους 7500€ **BCS/INRIA-Sophia Antipolis** για το Master 2 στην πληροφορική **UBINET του πανεπιστημίου Nice-Sophia Antipolis**
* 1 υποτροφίαύψους 1500€ **BCS/ Εθνικό Ινστιτούτο Εφαρμοσμένων Επιστημών INSA Centre Val de Loire.**

Προθεσμία υποβολής των αιτήσεων για τις υποτροφίες αυτές ορίζεται **η 15η** **Μαΐου 2018.**

**\***[**Διαβάστε περισσότερα …..**](http://www.ifa.gr/el/etudes-en-fr-gen/bourses-de-mobilite-el/bourses-de-master-2-el)

#### 2. - Ταμείο κινητικότητας της ελληνικής νεολαίας

# Υποτροφίες για νέους Έλληνες ερευνητές : « Séjours scientifiques de haut niveau » (SSHN)

**Πρόσκληση υποβολής υποψηφιοτήτων 2019**

H Υπηρεσία Συνεργασίας και Μορφωτικής Δράσης της Πρεσβείας της Γαλλίας/Γαλλικό Ινστιτούτο Ελλάδος, με την υποστήριξη του Υπουργείου Ανώτατης Εκπαίδευσης, Έρευνας και Καινοτομίας της Γαλλίας παρέχει υποτροφίες κινητικότητας σε νέους Έλληνες μεταδιδακτορικούς ερευνητές.

Έχοντας ως στόχο την έναρξη ή την ενίσχυση επιστημονικών συνεργασιών υψηλού επιπέδου, αυτές οι υποτροφίες μεταδιδακτορικής έρευνας σύντομης διάρκειας (1-4 μήνες) δίνουν σε νέους επιστήμονες με σημαντική ερευνητική δυναμική και προοπτικές τη δυνατότητα να διεξάγουν ερευνητικό έργο σε ένα γαλλικό εργαστήριο, που υπάγεται σε ένα Ίδρυμα Ανώτατης Εκπαίδευσης, έναν ερευνητικό οργανισμό ή μια επιχείρηση.

Το 2019, το πρόγραμμα υποτροφιών αφορά τα εξής ερευνητικά πεδία :

* Βιοτεχνολογίες
* Βιοεπιστήμες
* Γεωπονία - Αγροδιατροφή
* Διάστημα - Αεροναυπηγική
* Ενέργεια - Περιβάλλον
* Υλικά
* Ψηφιακή επιστήμη

Ημερομηνία λήξης υποβολής: **30 Απριλίου 2019**

Ο κανονισμός του προγράμματος υποτροφιών, η προκήρυξη και η ηλεκτρονική φόρμα υποψηφιότητας έχουν αναρτηθεί στην ιστοσελίδα του Γαλλικού Ινστιτούτου Ελλάδος:

[**http://www.ifa.gr/el/etudes-en-fr-gen/bourses-de-mobilite-el/bourses-chercheurs-el**](http://www.ifa.gr/el/etudes-en-fr-gen/bourses-de-mobilite-el/bourses-chercheurs-el)

**………………………………………………………………………………………………………………………………………………....................**

# 3. – Διάλεξη: Frédéric de Buzon

#### Η γνώση των σωμάτων στον Ντεκάρτ, μεταφυσική και γεωμετρία

**19.03.2019, 19:00 |  Auditorium Theo Angelopoulos – Γαλλικό Ινστιτούτο Ελλάδος**

Η Θεματική Ενότητα ΕΠΟ31 «Επιστήμες της Φύσης και του Ανθρώπου στην Ευρώπη» του Προγράμματος Σπουδών «Σπουδές στον Ευρωπαϊκό Πολιτισμό» του Ελληνικού Ανοιχτού Πανεπιστημίου, διοργανώνει τη διάλεξη του Ομότιμου Καθηγητή Φιλοσοφίας του Πανεπιστημίου του Στρασβούργου, **Frédéric de Buzon**, σε συνεργασία με το Γαλλικό Ινστιτούτο Eλλάδος.

Μετά από μια σύντομη παρουσίαση των σταδίων συγκρότησης της καρτεσιανής φυσικής, μιας φυσικής που επιχειρεί να καλύψει όλα τα φαινόμενα με βάση μόνο τρεις “νόμους της φύσης”, ο Frédéric de Buzon θα προσεγγίσει το ζήτημα της σχέσης μεταξύ της φυσικής, των μαθηματικών και της μεταφυσικής προκειμένου να αναδείξει την ιδιοτυπία της καρτεσιανής φιλοσοφίας, εστιάζοντας την προσοχή του στο ζήτημα της φύσης της κίνησης.

Ο Frédéric de Buzon, ομότιμος καθηγητής φιλοσοφίας του Πανεπιστημίου του Στρασβούργου, είναι ειδικός στην ιστορία της νεότερης φιλοσοφίας. Ήταν Διευθυντής του Τμήματος Φιλοσοφίας του Πανεπιστημίου Paris XII-Créteil και της ερευνητικής ομάδας Φιλοσοφίας του Πανεπιστημίου του Στρασβούργου.

Ακολουθούν οι εισηγήσεις των καθηγητών:

«Ο Bergson αντιμέτωπος με τον Descartes» από τον **Γιάννη Πρελορέντζο**, Καθηγητή Φιλοσοφίας του Πανεπιστημίου Ιωαννίνων, Κοσμήτορα της Φιλοσοφικής Σχολής του Πανεπιστημίου Ιωαννίνων.

«Ο Σπινόζα και η καρτεσιανή έννοια της έκτασης» από τον **Δημήτρη Αθανασάκη**, Επίκουρο Καθηγητή Φιλοσοφίας του Αριστοτελείου Πανεπιστημίου Θεσσαλονίκης, Μέλος ΣΕΠ του Ελληνικού Ανοικτού Πανεπιστημίου στη θεματική ενότητα ΕΠΟ31 «Επιστήμες της Φύσης και του Ανθρώπου στην Ευρώπη».

Συντονισμός: **Μαρία Ζαρίφη**, διδάκτωρ Ιστορίας και Πολιτισμού του Ευρωπαϊκού Πανεπιστημιακού Ινστιτούτου της Φλωρεντίας, Μέλος ΣΕΠ του Ελληνικού Ανοικτού Πανεπιστημίου.

Είσοδος ελεύθερη, ταυτόχρονη μετάφραση.

Θα δοθούν πιστοποιητικά παρακολούθησης στους φοιτητές.

[**\*Διαβάστε περισσότερα….**](http://www.ifa.gr/el/livre-idees-savoirs/debat-didees/8395-conference-frederic-de-buzon-el)

# ……………………………………………………………………………………………………………………………………………….................

# 4. - Κύκλος «Η νεολαία που καινοτομεί» - Αναπτύσσοντας την οικονομία της ευημερίας

# Προβολή του ντοκιμαντέρ «Το παραφορτωμένο μου μυαλό»

### Σκηνοθεσία: Laurence Serfaty, 2016 - Διάρκεια: 52 λεπτά

**26.03.2019, 19.00' | Auditorium Theo Angelopoulos – Γαλλικό Ινστιτούτο Ελλάδος**

Το Γαλλικό Ινστιτούτο Ελλάδος διοργανώνει τη δεύτερη προβολή μιας ταινίας για την επιστήμη σε ένα θέμα που συνδέει δύο στοιχεία της καλής διαβίωσης: την υγεία και την πρόσβαση στην τεχνολογία. Η σύνδεση της προόδου, της υποστήριξης και της διευκόλυνση της καινοτομίας στον 21ο αιώνα, η καθολική πρόσβαση στην τεχνολογία της πληροφορίας και της επικοινωνίας έχουν επίσης μια σκοτεινή πλευρά που πρέπει να εξεταστεί: αυτή της εξάρτησής μας από αυτά και της αλλαγής της ποιότητας ζωής μας.

Η επισκόπηση των κινδύνων εξάρτησης και των πιθανών διορθωτικών μέτρων είναι απαραίτητη για να μπορέσουμε να αντιδράσουμε στο φαινόμενο αυτό.

Με συνεντεύξεις των:

- **Thierry Denin**, Πανεπιστημίου του Pauet des Pays de l’Adour,  
- **Gloria Mark**, Πανεπιστήμιο της Καλιφόρνιας, Irvine,  
- **Cindy Felio**, Πανεπιστημίου Bordeaux Montaigne,  
- **Stéphane Buffat**, Institut de Recherche Biomédicale des Armées, Cognac 6,  
- **Aurélie Bidet Caulet**, Κέντρο Έρευνας Νευροεπιστημών της Λυών, Inserm -CNRS-Univ. Lyon 1,  
- **Jean Philippe Lachaux**, Κέντρο Έρευνας Νευροεπιστημών της Λυών, Inserm -CNRS-Univ. Lyon 1,  
- **Francis Eustache**, Εργαστήριο Νευροψυχολογίας Inserm-Ephe-Unicaen,  
- **Robert Jacob**, Πανεπιστήμιο Tufts.

Είσοδος ελεύθερη, ταινία με ελληνικούς υπότιτλους.

# 5. Κύκλος Collège de France

# Διάλεξη του Patrick Boucheron

### Μεταξύ της Ελληνικής Αρχαιότητας και της εποχής μας

**28.03.2019, 19.00΄ | Μέγαρο Μουσικής Αθηνών**

Tο Γαλλικό Ινστιτούτο Ελλάδος και το Μέγαρο Μουσικής Αθηνών ανανεώνουν το 2019 τη συνεργασία τους με το Collège de France, μοναδικό δημόσιο Ίδρυμα Ανώτατης Εκπαίδευσης στην Γαλλία, χωρίς αντίστοιχό του στον κόσμο. Ο διαπρεπής αυτός θεσμός συγκεντρώνει, στην υπηρεσία της έρευνας και της ανώτατης εκπαίδευσης, μια ομάδα εκλεγμένων καθηγητών οι οποίοι έχουν διακριθεί για την σπουδαιότητα των ερευνών τους, στον κλάδο των θετικών επιστήμων και στις ανθρωπιστικές και κοινωνικές επιστήμες.

Το 2015, ο Patrick Boucheron εξελέγη Καθηγητής στο Collège de France στην έδρα «Ιστορία των εξουσιών στη δυτική Ευρώπη, 13ος-16ος αιώνας». Tο εναρκτήριο μάθημά του Τι μπορεί να κάνει η ιστορία, δημοσιεύθηκε στα ελληνικά στις Εκδόσεις Πόλις το 2017.

Πρωτύτερα, διατέλεσε Επίκουρος καθηγητής μεσαιωνικής ιστορίας στην École normale supérieure de Fontenay-Saint-Cloud και έπειτα ως καθηγητής μεσαιωνικής ιστορίας στο Πανεπιστήμιο Paris 1 Panthéon-Sorbonne.

Αυτός ο «Ιστορικός του Μεσαίωνα, Συγγραφέας της εποχής μας» χαρακτηρίζει την ιστορία ως τέχνη της χειραφέτησης και υπερασπίζεται μια ανήσυχη ιστορία, αυτή των εξερευνητών και της εξελισσόμενης ιστορίας.

Συντονισμός: Γιαντσή-Μελετιάδη Νικολέττα,Αναπληρώτρια Καθηγήτρια Μεσαιωνικής Ιστορίας της Δύσης στο Εθνικό & Καποδιστριακό Πανεπιστήμιο Αθηνών

Είσοδος ελεύθερη, με δελτία προτεραιότητας | Ταυτόχρονη μετάφραση

[**\*Διαβάστε περισσότερα…**](http://www.ifa.gr/el/livre-idees-savoirs/cycle-college-de-france-el/8340-patrick-boucheron-el)

**……………………………………………………………………………………………………………………………………………….................**

**6. - Κύκλος Τα ραντεβού Campus France**

**Οι διδακτορικές σπουδές**

**03.04.2019, 17.00' | Αίθουσα Gisèle Vivier – Γαλλικό Ινστιτούτο Ελλάδος**

Το 42 % των διδακτορικών φοιτητών στη Γαλλία είναι αλλοδαποί. Είναι το μεγαλύτερο ποσοστό παγκοσμίως. Περισσότεροι από 400 Έλληνες είναι υποψήφιοι διδάκτορες στη Γαλλία. Πολλοί επωφελούνται από το *Contrat Doctoral* , μια σύμβαση τριετούς διάρκειας, η οποία παρέχει όλες τις κοινωνικές εγγυήσεις μιας σύμβασης εργασίας καθώς και ελάχιστη εξασφαλισμένη αμοιβή .

Τα βασικά σημεία της διάλεξης θα είναι: Η παρουσίαση του διδακτορικού κύκλου σπουδών, η αναζήτηση της Διδακτορικής Σχολής, οι διάφορες πηγές χρηματοδότησης των διδακτορικών σπουδών.

Είσοδος ελεύθερη

Πληροφορίες: [athenes@campusfrance.org](mailto:athenes@campusfrance.org)

**7. – Athens Science Festival**

**Συμμετοχή του Γαλλικού Ινστιτούτου Ελλάδος**

**03.04.19 – 07.04.19 | Τεχνόπολις, Γκάζι.**   
Σε συνεργασία με τη **Sci-Co**

Το Γαλλικό Ινστιτούτο Ελλάδος συμμετέχει 2019 στο Athens Science Festival, το οποίο προσκαλεί περισσότερους από 600 ομιλητές από τον κόσμο της Επιστήμης και συγκεντρώνει περίπου 20.000 άτομα, αποτελώντας ένα από τα μεγαλύτερα επιστημονικά γεγονότα της χρονιάς στην Ελλάδα

Το Ινστιτούτο συμμετέχει με ένα αντιπροσωπευτικό μέρος της γαλλικής επιστημονικής κληρονομιάς  μέσω ενός προγράμματος εκδηλώσεων με κοινό παρονομαστή τις περιβαλλοντικές και κλιματολογικές ανησυχίες.

Στο περίπτερο μας, θα παρουσιάσουμε τη γαλλική ακαδημαϊκή και επιστημονική επικαιρότητα, το επιστημονικό πρόγραμμα του Ινστιτούτου και, τέλος, τους μηχανισμούς στήριξης της καινοτομίας και των σπουδών στη Γαλλία.

**4 δραστηριότητες θα διοργανωθούν από το Γαλλικό Ινστιτούτο:**

* **4 Απριλίου -** Για την έναρξη του Επιστημονικού Φεστιβάλ, διάλεξη του Christian Clot, Γάλλου εξερευνητή, πρωτοπόρου της έρευνας σχετικά με την προσαρμοστικότητα του ανθρώπου «Πώς μπορούμε να προσαρμοστούμε στο μελλοντικό κόσμο;»

(\*στα αγγλικά)

* **5 Απριλίου -** Ο Christian Clot θα συμμετάσχει στο εργαστήριο "Διασημότητες έναντι της επιστήμης" που φέρνει σε επαφή διάσημα πρόσωπα από τα μέσα ενημέρωσης και επιστήμονες για μια διασκεδαστική προσέγγιση της επιστήμης και της έρευνας.

(\*στα αγγλικά)

* **Κατά τη διάρκεια του Επιστημονικού Φεστιβάλ**
* Προβολή ταινιών του οργανισμού Tara Expeditions: "Tara: Το αρχιπέλαγος των βασιλέων" και "Tara: Η Οδύσσεια των Κοραλλιών", ταινίες με κεντρικό θέμα καταδύσεις στην καρδιά της θαλάσσιας βιοποικιλότητας, η μία στο Αρχιπέλαγος των νησιών Ουαλίς και Φουτουνά και η άλλη στα κοράλλια του Ειρηνικού Ωκεανού. (\*γαλλικές ταινίες με ελληνικούς υπότιτλους)
* Παρουσίαση 2 εκθέσεων. " Το κλίμα, όπως το βλέπω από το παράθυρό μου" της Terra Eco και το "Adaptation: 4x30 ημέρες" για την απίστευτη επιστημονική περιπέτεια του Christian Clot σε 4 ακραία περιβάλλοντα σε όλο τον κόσμο.

**……………………………………………………………………………………………………………………………………………….................**

**8. - École Polytechnique**

**Διαγωνισμός εισαγωγής 2019 – για αλλοδαπούς φοιτητές**

Ο διεθνής διαγωνισμός εισαγωγής απευθύνεται στους φοιτητές, οι οποίοι είναι άριστοι στα μαθηματικά και επιθυμούν να συνεχίσουν τις σπουδές τους μέσω **μιας εκπαίδευσης πολύ υψηλού επιπέδου που οδηγεί στην απόκτηση πτυχίου Μηχανικού (Ingénieur polytechnicien) της École Polytechnique.**

Οι φοιτητές θα πρέπει να έχουν ολοκληρώσει τουλάχιστον 2 ακαδημαϊκά έτη στον κλάδο των Θετικών Επιστημών ή τη Μηχανική.

Η καταληκτική ημερομηνία υποβολής αιτήσεων είναι η **15η Μαρτίου 2019.**

Η γνώση της γαλλικής γλώσσας δεν είναι απαραίτητη. Η διαδικασία υποβολής υποψηφιότητας και οι εξετάσεις μπορούν να γίνουν στην αγγλική.

\*Περισσότερες πληροφορίες για το πρόγραμμα Ingénieur polytechnicien στην ιστοσελίδα: [**https://www.polytechnique.edu/admission-cycle-ingenieur/en**](https://www.polytechnique.edu/admission-cycle-ingenieur/en)

\*Περισσότερες πληροφορίες για το διαγωνισμό: <https://www.polytechnique.edu/admission-cycle-ingenieur/en/entrance-exam-fili%C3%A8re-universitaire-internationale-fui>

**……………………………………………………………………………………………………………………………………………….................**

# 9. - Πανεπιστήμιο Paris-Dauphine

### Πρόσκληση υποβολής υποψηφιοτήτων για μια ερευνητική υποτροφία επιπέδου Μάστερ

Το Πανεπιστήμιο Paris-Dauphine, μέλος του Πανεπιστημίου Paris Sciences et Lettres (PSL), και το Ίδρυμα Paris-Dauphine, παρέχουν υποτροφίες αριστείας σε αλλοδαπούς φοιτητές που επιθυμούν να κάνουν ένα Μάστερ με απώτερο στόχο την εκπόνηση διδακτορικής διατριβής (στα χρηματοοικονομικά, στη διοίκηση επιχειρήσεων, στην οικονομία, στη κοινωνιολογία ή στις πολιτικές επιστήμες, στη νομική, στα μαθηματικά ή στην πληροφορική).

Οι φοιτητές που θα επιλεγούν δεσμεύονται ότι στη συνέχεια θα φέρουν σε πέρας την διδακτορική τους διατριβή σε ένα από τα διδακτορικά προγράμματα του Πανεπιστημίου Dauphine, στα οποία επίσης χορηγούνται διδακτορικές υποτροφίες.

Το ποσό των υποτροφιών ανέρχεται στα **15.000 ευρώ συνολικά το χρόνο**. Οι φοιτητές μπορούν να εγγραφούν είτε στο πρώτο, είτε στο δεύτερο έτος του Μάστερ.

[Η πλήρης λίστα των προγραμμάτων επιπέδου Μάστερ](https://www.dauphine.fr/en/programs-degrees/masters-programs.html)

Οι υποψήφιοι πρέπει:

1. Να έρθουν σε επαφή με τον υπεύθυνο του προγράμματος που επιθυμούν να ακολουθήσουν ώστε να τους χορηγηθεί μια επιστολή που δηλώνει την υποστήριξη του καθηγητή για ένα μελλοντικό ακαδημαϊκό έργο.

2. Να στείλουν στην ηλεκτρονική διεύθυνση [contact @ fondation-dauphine.fr](mailto:contact@fondation-dauphine.fr) μέχρι τις **30 Απριλίου 2019** ένα φάκελο με την υποψηφιότητά τους για την απόκτηση μιας υποτροφίας.

3. Να θέσουν την υποψηφιότητά τους για ένα από τα προγράμματα επιπέδου Μάστερ:

[Προγράμματα Μάστερ στην Επιστήμη της Οργάνωσης](https://www.dauphine.psl.eu/en/programs-degrees/applying-to-paris-dauphine/calendrier-candidatures-mso.html)

[Προγράμματα Μάστερ στα Μαθηματικά και την Πληροφορική](https://www.dauphine.psl.eu/en/programs-degrees/applying-to-paris-dauphine/applying-to-a-masters-program-in-mathematics-and-information-technologies.html)

**\***[**Πρόσκληση υποβολής υποψηφιοτήτων**](https://www.dauphine.psl.eu/en/research/masters-scholarships.html)

**……………………………………………………………………………………………………………………………………………….................**

# 10. - Ίδρυμα SupAgro Montpellier

### Διεθνείς υποτροφίες αριστείας

Από το 2010, το Ίδρυμα SupAgro Montpellier παρέχει κάθε χρόνο περίπου 10 διεθνείς υποτροφίες αριστείας.  
Οι διεθνείς υποτροφίες αριστείας αυτές καλύπτουν ένα μέρος του κόστους των εξής προγραμμάτων σπουδών του Montpellier SupAgro, για τον τομέα της μηχανικής:

- «Αγροτικά συστήματα και αειφόρος παραγωγή τροφίμων στο νότο» (SAADS)  
- Διεθνές μάστερ «Επιστήμη και τεχνολογία της γεωργίας, της τροφοδοσίας και του περιβάλλοντος» (3A).

**\***[**Πρόσκληση υποβολής υποψηφιοτήτων**](https://www.montpellier-supagro.fr/bourses-destination-des-etudiants-etrangers)

……………………………………………………………………………………………………………………………………………………..

# 11. – Υποτροφίες για Master του Πανεπιστημίου Grenoble Alpes : πρόγραμμα «Initiative d’excellence»

### Πρόσκληση υποβολής υποψηφιοτήτων - Ακαδημαϊκό έτος 2019-2020

Το πρόγραμμα «Initiative d’excellence» (IDEX) του Πανεπιστημίου Grenoble Alpes δημοσιεύει μία νέα πρόσκληση υποβολής υποψηφιοτήτων για υποτροφίες επιπέδου Μάστερ για το ακαδημαϊκό έτος 2019-2020.

Οι υποψηφιότητες αφορούν σε αλλοδαπούς φοιτητές (ήτοι φοιτητές που είναι αυτή τη στιγμή εγγεγραμμένοι σε πανεπιστήμιο εκτός της Γαλλίας) που ενδιαφέρονται για ένα από τα προτεινόμενα προγράμματα επιπέδου Μάστερ από τα ακόλουθα ιδρύματα ανώτατης εκπαίδευσης και έρευνας:

• [Ecole Nationale Supérieure d’Architecture de Grenoble](http://www.grenoble.archi.fr/en/school/educational-innovation.php) (ENSAG),

• [Grenoble INP](http://www.grenoble-inp.fr/en),

• [Sciences Po Grenoble](http://www.sciencespo-grenoble.fr/ang/),

• [Université Grenoble Alpes](https://www.univ-grenoble-alpes.fr/en/) (UGA).

Οι φοιτητές μπορούν να εγγραφούν είτε στο πρώτο, είτε στο δεύτερο έτος του Μάστερ. Το ποσό της υποτροφίας ανέρχεται στα **8.000 ευρώ για το ακαδημαϊκό έτος**. Στην περίπτωση που σε ένα από τα δύο εξάμηνα πραγματοποιηθεί πρακτική επί πληρωμή, το ποσό της υποτροφίας μειώνεται στα 5.000 ευρώ.   
Η επιλογή των υποψηφίων θα στηριχτεί κυρίως στον ακαδημαϊκό τους φάκελο και την οικονομική τους κατάσταση.  
  
**Περίοδος υποβολής υποψηφιοτήτων:** από τον Ιανουάριο 2019 έως τον Ιούλιο 2019 (ανάλογα το πρόγραμμα Μάστερ)

**Κατεβάστε:**

• [Call for applications "Master Scholarships" - Session 2019-2020 [.pdf, 1.5 Mo]](https://www.communaute-univ-grenoble-alpes.fr/medias/fichier/appel-bourses-de-master-idex-2019_1545147053099-pdf)  
• [FAQ [.pdf, 87ko]](https://www.communaute-univ-grenoble-alpes.fr/medias/fichier/faq_1551690345853-pdf)

 \*[Πληροφορίες](https://www.communaute-univ-grenoble-alpes.fr/fr/presentation/le-projet-idex/appels-a-projets-idex/call-for-applications-master-scholarships-session-2019-2020-734449.htm)

**12. - Υποτροφίες για προγράμματα μεταπτυχιακών σπουδών στα Μαθηματικά και στην Πληροφορική, χορηγία γαλλικών εργαστηρίων Αριστείας (LABEX)**

**Προσκλήσεις υποβολής υποψηφιοτήτων**

* **Υποτροφία για Μaster στα Μαθηματικά και Εφαρμοσμένα Μαθηματικά, στα Ιδρύματα του Πανεπιστημίου Paris-Saclay.**

Το [Ίδρυμα Fondation de mathématiques Jacques Hadamard](https://www.fondation-hadamard.fr/en/)και το [Labex Mathématiques Hadamard](https://www.fondation-hadamard.fr/en/LMH) χορηγούν υποτροφίες ενός ή δύο ετών σε Γάλλους και αλλοδαπούς εξαιρετικούς φοιτητές **με άριστη βαθμολογία** οι οποίοι υποβάλλουν υποψηφιότητα για ένα Master στα μαθηματικά σε ένα από τα Ιδρύματα – μέλη.

[Περιγραφή του Master και διαδικασία υποβολής υποψηφιοτήτων](https://www.fondation-hadamard.fr/en/master/presentation-master)

**Η πρόσκληση υποβολής υποψηφιοτήτων του Μαΐου** αφορά τους υπηκόους των χωρών της Ευρωπαϊκής Ένωσης.

[**\*Πληροφορίες και υποψηφιότητα**](https://www.fondation-hadamard.fr/fr/master-bourses-de-master/master-401-appels-candidatures-pour-une-bourse-de-master)[**https://www.fondation-hadamard.fr/en/master-master-scholarship/master-491-call-applications**](https://www.fondation-hadamard.fr/en/master-master-scholarship/master-491-call-applications)

* **Υποτροφίες του LABEX Archimède του Πανεπιστημίου Aix-Marseille**

Το Εργαστήριο Αριστείας Archimède συνίσταται από 3 μονάδες έρευνας :

* [Centre de Physique Théorique](http://www.cpt.univ-mrs.fr/?lang=en)
* [Institut de Mathématiques de Marseille](http://www.i2m.univ-amu.fr/)
* [Laboratoire d’Informatique et Système](http://www.lif.univ-mrs.fr/)s βλ. <http://www.lsis.org/>

και ένα διεθνές συνεδριακό κέντρο:

* [Centre International de Rencontres Mathématiques](https://www.cirm-math.fr/)

Αυτές οι μικτές μονάδες έρευνας CNRS-Πανεπιστήμιο στελεχώνονται από επιστήμονες παγκοσμίου φήμης και καλύπτουν όλους τους τομείς έρευνας στα Μαθηματικά και την Πληροφορική στο πανεπιστήμιο [Aix](https://www.univ-amu.fr/en)-Marseille Université ([AMU](http://labex-archimede.univ-amu.fr/IMG/pdf/amu-plaquette-brochure-web.pdf))

Το LabEx Archimède χορηγεί υποτροφίες διάρκειας ενός έτους σε εξαιρετικούς φοιτητές με άριστη βαθμολογία οι οποίοι υποβάλουν υποψηφιότητα για ένα Master 2 Recherche (M2) στα μαθηματικά ή την πληροφορική στα παρακάτω ακαδημαϊκά προγράμματα.

Η υποτροφία ύψους 1.000 €/μήνα, μέγιστης διάρκειας 10 μηνών, θα απονεμηθεί με κριτήριο την ακαδημαϊκή αριστεία.

Το LabEx Archimède μπορεί να αναλάβει τα έξοδα ταξιδιού των αλλοδαπών φοιτητών (με όριο τα 1.000 €).

**Ειδικότητες του Master (M2) Recherche**

Μαθηματικά ([περισσότερες πληροφορίες](https://maths-sciences.univ-amu.fr/masters-mathematiques) εδώ)

* [Μαθηματικά και εφαρμογές](https://maths-sciences.univ-amu.fr/master-maap)
* [Εφαρμοσμένα Μαθηματικά](https://maths-sciences.univ-amu.fr/master-mas)

Informatique ([περισσότερες πληροφορίες](http://masterinfo.univ-mrs.fr/))

**Τα περισσότερα μαθήματα διδάσκονται στα γαλλικά.** Οι αιτήσεις υποβάλλονται μέσω της [ηλεκτρονικής φόρμας](http://labex-archimede.univ-amu.fr/spip.php?formulaire=1&lang=en).

Καταληκτική ημερομηνία υποβολής υποψηφιοτήτων **15/03/2019, 23.59’** (ώρα Παρισιού).

[**\*Περισσότερες πληροφορίες**](http://labex-archimede.univ-amu.fr/spip.php?id_rubrique=7&lang=en)**……**

* **Υποτροφίες για Μaster Labex IRMIA (Ινστιτούτο ερευνών στον τομέα των μαθηματικών, διαδράσεων και εφαρμογών) του Πανεπιστημίου του Στρασβούργου.**

Το Γαλλικό Εργαστήριο Αριστείας IRMIA παρέχει για το ακαδημαϊκό έτος 2019-2010 υποτροφίες επιπέδου Μάστερ για τους Γάλλους ή αλλοδαπούς φοιτητές. Οι φοιτητές μπορούν να εγγραφούν είτε στο πρώτο, είτε στο δεύτερο έτος του Μάστερ σε ένα από τα προγράμματα Μάστερ της Σχολής Μαθηματικών και Πληροφορικής του Πανεπιστημίου του Στρασβούργου.

[Spécialité Calcul Scientifique et Mathématiques de l’Information](https://mathinfo.unistra.fr/formations/master/mathematiques-et-applications/)  
  
[Spécialité Mathématiques Fondamentales, parcours Recherche](http://irma.math.unistra.fr/article645.html)  
  
[Spécialité Mathématiques Fondamentales, parcours Magistère de Mathématiques](https://mathinfo.unistra.fr/formations/master/mathematiques-et-applications/)  
  
[Spécialité Statistique, parcours Biostatistique et Statistiques Industrielles](https://mathinfo.unistra.fr/formations/master/mathematiques-et-applications/)

Η επιλογή των υποψηφίων θα βασιστεί στην αριστεία του φοιτητή κατά τη διάρκεια της ακαδημαϊκής του πορείας. Το ποσό των υποτροφιών ανέρχεται στα **10.000 ευρώ** καθαρά ετησίως. Οι υποτροφίες Labex δεν καλύπτουν το κόστος εγγραφής.  
  
**Καταληκτική ημερομηνία υποβολής υποψηφιοτήτων : 15 Απριλίου 2019**

**\***[**Κανονισμός του προγράμματος των υποτροφιών και της υποβολής υποψηφιοτήτων**](http://labex-irmia.u-strasbg.fr/spip.php?article62)

………………………………………………………………………………………………………………………………………………………………….

**13. - Αιτήσεις για το πρώτο έτος σπουδών σε γαλλικά πανεπιστήμια**

Οι αιτήσεις για το πρώτο έτος σπουδών σε γαλλικά πανεπιστήμια για το ακαδημαϊκό έτος 2019-2020 ξεκινούν στις 22 Ιανουαρίου και θα λήξουν στις **14 Μαρτίου 2019**.

Οι αιτήσεις γίνονται ηλεκτρονικά μέσω της πλατφόρμας [***Parcoursup***](https://www.parcoursup.fr/)

Οι υποψήφιοι θα λαμβάνουν απαντήσεις από τις 15 Μαΐου.

Πληροφορίες –διευκρινίσεις :

[athenes@campusfrance.org](mailto:athenes@campusfrance.org)

………………………………………………………………………………………………………………………………………………………………….

**14. - Διεθνή θερινά σχολεία του Πανεπιστημίου της Αngers**

Το Πανεπιστήμιο της Αngers στη Γαλλία διοργανώνει διάφορα **διεθνή θερινά σχολεία** που απευθύνονται σε φοιτητές **Ιατρικής, Φαρμακευτικής, Επιστημών και Κοινωνικών Επιστημών**, από τα οποία 8 διοργανώνονται στον τομέα της υγείας στα ακόλουθα θέματα:

**24 έως 28 Ιουνίου**

**-** Όσα διακυβεύονται σχετικά με τα δεδομένα στην υγεία **"Data and Health"**

**-** Η ευεξία του παιδιού **"Enfance et bien-être"** \*

- Η αγγειακή παθολογία **"Vascular"**

- Η πρωτοβάθμια φροντίδα στην υγεία **"Primary Care"**

**24 Ιουνίου έως 5 Ιουλίου**

**-** Όσα διακυβεύονται σχετικά με τη βιοπληροφορική **"Bioinformatics"**, 2 έως 13 Ιουλίου

- Η προσομοίωση στην υγεία **"Simulation in healthcare",** 24 Ιουνίου έως 5 Ιουλίου

- Η ιατρική έρευνα **"Research"**

**24 Ιουνίου έως 12 Ιουλίου**

- Η ποιότητα και η υγεία του φυτού **"Plant Health and Quality"**

\* *Το μάθημα θα γίνεται στα γαλλικά.*

Τα διαφορετικά αυτά προγράμματα περιλαμβάνουν διαλέξεις από διεθνείς ερευνητές, συζητήσεις, εργαστήρια, επισκέψεις σε ερευνητικά ιδρύματα και ένα πολύ ελκυστικό κοινωνικό πρόγραμμα!

Αυτή είναι μια μοναδική ευκαιρία να έρθετε σε επαφή με ερευνητές και φοιτητές από όλο τον κόσμο σε ένα πολύ ευχάριστο περιβάλλον, 90 λεπτά μακριά από το Παρίσι.

Οι πολύ ελκυστικές τιμές περιλαμβάνουν την εγγραφή στο πρόγραμμα, τη διαμονή, τα γεύματα (για τις καθημερινές) και τις προγραμματισμένες δραστηριότητες στο πλαίσιο του επιστημονικού και κοινωνικού προγράμματος.

Για τους όρους υποψηφιότητας και τα προγράμματα, επισκεφθείτε την ιστοσελίδα μας <http://summerschools.univ-angers.fr/en/index.html>

**\*Περισσότερες πληροφορίες θα βρείτε στα συνημμένα φυλλάδια.**